স্থানীয় নেতাকর্মীদের সঙ্গে কথা বলে জানা গেছে, সেই ১৯৯৮ সাল থেকে এ পর্যন্ত একাধিকবার ইউনিয়ন পরিষদ চেয়ারম্যান, উপজেলা চেয়ারম্যান এবং সর্বশেষ দু’দুবার এমপি নির্বাচিত হয়ে এখন পর্যন্ত নির্বাচনী মাঠে ‘নট আউট’ রয়েছেন শওকত হাচানুর রহমান রিমন। এবারের নির্বাচনকে সামনে রেখে দলের মনোনয়ন প্রতিযোগিতায় জেলা আওয়ামী লীগের সহসভাপতি বর্তমান সংসদ সদস্য শওকত হাচানুর রহমান রিমনের বিরুদ্ধে একাট্টা হয়েছে উপজেলা আওয়ামী লীগের একটি অংশ। অন্যদিকে আসন্ন জাতীয় সংসদ নির্বাচনকে সামনে রেখে শওকত হাচানুর রহমান রিমন তাঁর কর্মী সমর্থকদের সঙ্গে নিয়ে নিরবচ্ছিন্নভাবে নির্বাচনী প্রচার চালিয়ে যাচ্ছেন।